wickkiey/tamil-wikipedia-chunked huggingface dataset:
# கிசாடியா பறவைகள் சரணாலயம்

## பறவைகள்

கடல் மற்றும் கரையோர பறவைகள் இரண்டையும் இங்கே காணலாம். இங்கே கறுப்பு கழுத்து நாரை, கருங்கொண்டை முக்குளிப்பான், வைரி, புள்ளிகள் கொண்ட இந்திய கழுகு, கரிய அரிவாள் மூக்கன், செம்பருந்து, நீளவால் தாழைக்கோழி, முசல் கின்னாத்தி, பச்சைக்காலி ஆகிய பறவையினங்கள் பொதுவாக காணப்படுகின்றன. மற்ற வனவிலங்குகளில் நீலான், குள்ள நரி , ஓநாய், காட்டுப்பூனை, கீரிப்பிள்ளை, இந்திய முயல் மற்றும் பாம்புகள் என்பனவும் காணப்படுகின்றன.  
கிசாடியா பறவைகள் சரணாலயத்திற்கு குறைந்தது 257 முதல் 300 வகையான இடம்பெயரும் பறவைகள் வருகை தருவதாக தகவல்கள் தெரிவிக்கின்றன. பிரபல இந்திய பறவையியலாளர் சலீம் அலி 1984 ஆம் ஆண்டில் சரணாலயத்திற்கு வருகை தந்தபோது ஒரே நாளில் 104 பறவை இனங்கள் இருந்ததாக கூறப்படுகிறது.
# கிசாடியா பறவைகள் சரணாலயம்

## சுற்றுலா

இப்போது சுற்றுச்சூழல் சுற்றுலா கிராமமாக மாறியுள்ள சரணாலயத்தை மக்கள் பார்வையிடுகின்றனர். பறவைகளை செப்டம்பர் முதல் பிப்ரவரி-மார்ச் வரை இங்கு காணலாம். 2010 ஆம் ஆண்டு குளிர்காலத்தில் கிசாடியாவில் ஒரு சர்வதேச பறவை பார்வையாளரின் மாநாடு நடைபெற்றது.
# கோலா தீபகற்பம்

**கோலா தீபகற்பம்** (உருசிய மொழி:Ко́льский полуо́стров, **'; **'; Northern Sami;; ) என்பது உருசியாவின் வடமேற்கே தொலைவில் உள்ள மூர்மன்சுக் மாகாணத்தின் நிலப்பகுதியை உள்ளடக்கிய உள்ள ஒரு தீபகற்பம் ஆகும். இத்தீபகற்ப பகுதியானது முற்றிலும் ஆர்க்டிக் வட்டத்தின் உள்ளே அமைந்து வடக்கில் பேரன்ட்ஸ் கடல் கிழக்கு மற்றும் தென்கிழக்கில் வெள்ளைக் கடல் ஆகியவை எல்லையாக அமைந்துள்ளது. இந்த தீபகற்பத்தில் மூர்மன்சுக் நகரம் அதிக மக்கள் தொகை கொண்ட மனிதக் குடியேற்றமாகும், இது 2010 மக்கள் தொகை கணக்கெடுப்பின்படி 300,000 க்கும் அதிகமான மக்கள் தொகையைக் கொண்டுள்ளது.  
தீபகற்பத்தின் வடக்குப் பகுதியில் கி.மு 7 ஆம் ஆண்டு முதல் கி.மு 5 ஆம் நூற்றாண்டு வரை உள்ள காலகட்டத்திலேயே குடியேற்றம் நிகழ்ந்திருந்தாலும், அதன் பிற பகுதிகள் கி.மு 3 ஆம் நூற்றாண்டு வரை தெற்குப் பகுதியிலிருந்து பல்வேறு மக்களினம் வரத் தொடங்கும் வரை குடியேற்றம் நிகழாமலேயே இருந்துள்ளது. இருப்பினும், கி.மு 1 ஆம் நூற்றாண்டு வரை சமி மக்கள் மட்டுமே பெருமளவில் இருந்தனர். 12 ஆம் நூற்றாண்டில், உருசிய போமோர்ஸ் தீபகற்பத்தின் விளையாட்டு மற்றும் மீன் வளங்களைக் கண்டுபிடித்தபோது இந்நிலை மாறியது. போமர்களைத் தொடர்ந்து நோவ்கோரோட் குடியரசிலிருந்து கப்பம் சேகரிப்பாளர்கள் பின்பற்றினர். பின்னர் இத்தீபகற்பம் படிப்படியாக நோவ்கோரோடியன் நிலங்களின் ஒரு பகுதியாக மாறியது. எவ்வாறாயினும், 15 ஆம் நூற்றாண்டு வரை நோவ்கோரோடியர்களால் நிரந்தர குடியேற்றங்கள் எதுவும் நிறுவப்படவில்லை.  
நோவ்கோரோட் குடியரசு 1471 இல் மாஸ்கோவின் கிராண்ட் டச்சியிடம் தீபகற்பத்தின் கட்டுப்பாட்டை இழந்தது. ஆனால், உருசிய குடியேற்றம் நிறுத்தப்படவில்லை. பல புதிய குடியேற்றங்கள் 16 ஆம் நூற்றாண்டில் நிறுவப்பட்டன. சமி மற்றும் போமோர் மக்கள் அடிமைத்தனத்திற்குள் தள்ளப்பட்டனர். 16 ஆம் நூற்றாண்டின் இரண்டாம் பாதியில், இத்தீபகற்பம் உருசியாவின் சாராட்சி மற்றும் டென்மார்க்-நோர்வே இராச்சியம் ஆகியவற்றுக்கு இடையேயான ஒரு சர்ச்சைக்குரிய பேசுபொருளாக மாறியது, இதன் விளைவாக உருசியாவின் நிலைப்பாடு வலுப்பெற்றது. 19 ஆம் நூற்றாண்டின் முடிவில், பழங்குடி சமி மக்கள் உருசியர்களாலும், புதிதாக வந்துள்ள இஷ்மா கோமி மற்றும் யாரன் மக்கள் (ஒருவகையான கலைமான் தொற்று நோயிலிருந்து தங்களைக் காத்துக் கொள்ள வெண்ளைக் கடலுக்குத் தென் கிழக்கில் உள்ள தங்களின் தாய் நிலப்பகுதியிலிருந்து இடம்பெயர்ந்து வந்தவர்கள்) என்று அழைக்கப்படுபவர்களாலும் வடக்கு நோக்கி செல்ல கட்டாயப்படுத்தப்பட்டனர், இப்பகுதியின் அசலான நிர்வாக மற்றும் பொருளாதார மையம் கோலா, கோலா ஆற்றின் கரையோரத்தில் கோலா விரிகுடாவில் அமைந்துள்ளது. இருப்பினும், 1916 ஆம் ஆண்டில், ரோமானோவ்-நா-முர்மானே (இப்போது மூர்மன்சுக் ) விரைவாக தீபகற்பத்தின் மிகப்பெரிய நகரமாகவும் மற்றும் துறைமுக நகரமாகவும் மாறியது.  
சோவியத் காலகட்டத்தில் மக்கள் தொகை விரைவாக அதிகரித்தது. இருப்பினும் பெரும்பாலானவை கடற்கரை மற்றும் இருப்புப் பாதைகளில் நகரமயமாக்கப்பட்ட பிரதேசங்களுடன் மட்டுமே இந்த மக்கள் தொகை அதிகரிப்பு வரையறைக்குட்பட்டதாக இருந்தது. சமி மக்கள் லோவோசெரோ மற்றும் பிற மையப்படுத்தப்பட்ட குடியேற்றங்களுக்கு கட்டாயமாக இடமாற்றம் செய்வது உட்பட கட்டாய கூட்டுப்பாட்டுக்கு உட்படுத்தப்பட்டனர். பெரும்பாலும் அதன் உத்திநோக்கு நிலை மற்றும் 1920 களில் பரந்த அபதைற்று வைப்புகளைக் கண்டுபிடித்தது ஆகியவற்றால் ஒட்டுமொத்தமாக தீபகற்பம் பெரிதும் தொழில்மயமாக்கப்பட்டு இராணுவமயமாக்கப்பட்டது. இதன் விளைவாக, தீபகற்பமானது இராணுவ அணுக்கழிவுகளால் மாசுபாடு மற்றும் நிக்கல் உருகுதல் உள்ளிட்ட பெரிய சுற்றுச்சூழல் சேதங்களை சந்தித்தது.
# தோரைட்டு

**தோரைட்டு** *(Thorite)* என்பது (Th,U)SiO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் தோரியம் தனிமத்தின் ஒரு கனிமச் சேர்மமாகும். தோரியத்தினுடைய சிலிக்கேட்டு வகை கனிமமான இது நாற்கோண படிக வடிவில் படிகமாகிறது. சிர்க்கான் எனப்படும் சிர்க்கோனியம் சிலிக்கேட்டு, ஆபினியத்தின் சிலிக்கேட்டு வகை கனிமமான ஆப்னான் போன்ற கனிமங்களுடன் இது சமவுருவம் கொண்டதாகக் காணப்படுகிறது. தோரைட்டு கனிமம் தோரியத்தின் மிகவும் பொதுவான ஒரு கனிமமாகும், இக்கனிமம் எப்போதும் வலுவான கதிரியக்கப் பண்பைக் கொண்டுள்ளது. இதன் தோரியம் உள்ளடக்கத்தை பிரதிபலிக்கும் வகையில் 1829 ஆம் ஆண்டு இதற்கு தோரைட்டு எனப் பெயரிடப்பட்டது. தோரைட் கனிமம் 1828 ஆம் ஆண்டில் நோர்வேயின் லெவியா தீவில், கிராமப் புரோகிதரும் கனிமவியலாளருமான ஆன்சு மோர்டன் திரேன் எசுமார்க் என்பவர் கண்டுபிடித்தார். அவர் இந்த கருப்பு கனிமத்தின் முதல் மாதிரிகளை தனது தந்தை யேன்சு எசுமார்க்குக்கு அனுப்பினார், அவரும் கனிமவியல் மற்றும் புவியியல் பேராசிரியராக இருந்தார் என்பது குறிப்பிடத்தக்கதாகும் .
# தோரைட்டு

## தோற்றம்

தோரைட்டு கனிமத்தின் மாதிரிகள் பொதுவாக தீப்பற்றக்கூடிய பெக்மாடைட்டு எனப்படும் தீப்பாறைகள் மற்றும் எரிமலை குழம்பிலிருந்து வெளிவந்த எரிமலைப்பாறை வகை பாறைகள் வெப்பநீர்ம நரம்புகள் மற்றும் உருமாறியப் பாறைகளில் இக்கனிமம் தோன்றுகிறது. தேய்வு மணல்களில் இது சிறு மணிகளாகவும் தோன்றுகிறது. படிகங்கள் அரிதானவையாகும் ஆனால் கண்டுபிடிக்கப்பட்டால் பிரமிடு முனையங்களுடன் நேர்த்தியான வடிவிலான குறுகிய படிகங்களை இவற்றிலிருந்து உருவாக்க முடியும். இது பொதுவாக சிர்க்கோன் , மோனசைட்டு, கடோலினைட்டு பெர்குசோனைட்டு , யுரேனைட்டு இட்ரைட்டு, பைரோகுளோர் உள்ளிட்ட கனிமங்களுடன் சேர்ந்தே காணப்படுகிறது.  
தோரைட்டு கனிமம் தற்போது யுரேனியத்தின் முக்கியமான தாதுக்களில் ஒன்றாகும். தோரைட்டு கனிமத்தின் பல்வேறு வகைகளில் ஒரு வகையாக இது கருதப்படுகிறது. பெரும்பாலும் இதை யுரேனோதோரைட்டு என்றே அழைப்பார்கள். யுரேனியம் குறிப்பாக அதிகம் நிறைந்த தோரைட்டு கனிமம் கனடா நாட்டின் ஒன்டாரியோ நகரில் கிடைக்கிறது. தோரைட்டு கனிமத்தின் மற்ற இனங்கள் ஒராங்கைட்டு மற்றும் கால்சியோ தோரைட்டு போன்றவைகளாகும். தூய்மையில்லாதா கால்சியோ தோரைட்டு கனிமத்தில் சுவடு அளவுகளில் கால்சியம் தனிமமும் கலந்துள்ளது.
# தோரைட்டு

## பண்புகள்

தோரைட்டு கனிமம் பொதுவாக முழுமையான உருமாற்றமும் நீரேற்றமும் அடையக்கூடிய கனிமமாகும். ஒற்றை சரிவச்சும் எளிதில் நொறுங்கக் கூடியதாகவும் பளபளப்பாகவும் பிசின் உடைய தோற்ற்மும் கொண்டதாக தோரைட்டு கனிமம் காணப்படுகிறது. இது ஒளியியல் ரீதியாக சமவியல்பு கொண்டு புறவேற்று வடிவமாகக் காணப்படுகிறது. உட்கூறுகளின் இயைபில் வேறுபாடும் ஒப்படர்த்தியிலும் 4.6 முதல் 6.6 வரை மாறுபாடும் , ஒளிர்வைப் பொறுத்தவரையில் பளபளப்பும் பிசின் உடையதாகவும் பண்புகளை வெளிப்படுத்துகிறது. தோரைட்டின் நிறம் பொதுவாக கருப்பு நிறமாகும். ஆனால் பல்வேறு காரணங்களினால் பழுப்புக் கருப்பும், ஆரஞ்சு நிறத்திலும், மஞ்சள் ஆரஞ்சு நிறத்திலும், அடர் பச்சை நிறத்திலும் கூட காணப்படுகிறது.  
தோரைட்டு கனிமம் அதிக கதிரியக்கத்தன்மை கொண்டதாக இருப்பதால், அதன் மாதிரிகள் பெரும்பாலும் உருமாறும் நிலையில் உள்ளன. ஆகும் . இது கதிரியக்க தாதுக்களில் காணப்படும் ஒரு பொதுவான நிலையாகும். இதன் படிக அணிக்கோவையில் தோரைட்டு அதன் சொந்த கதிர்வீச்சினால் சிதையும் விளைவை சந்திக்கிறது. வெளிப்புற தோற்றம் மாறாமல் இருக்கும்போது இதன் விளைவு ஒரு படிக அணிக்கோவையை முற்றிலுமாகவும் அழிக்கக்கூடும்.
# ஆடம்ஜி சணல் ஆலைகள்

**ஆடம்ஜி சணல் ஆலை (** **Adamjee Jute Mill) என்பது,** வங்காளதேசத்தில் உள்ள ஒரு சணல் ஆலை ஆகும். இது நாராயண்கஞ்ச்சில் 1950 ஆம் ஆண்டில் ஆடம்ஜி குழுமத்தால் நிறுவப்பட்டது. இது கிழக்கு பாகிஸ்தானில் (இன்றைய வங்காள தேசத்தின்) அமைக்கப்பட்ட முதல் சணல் ஆலை ஆகும். படிப்படியாக, இந்த ஆலை உலகின் மிகப்பெரிய சணல் ஆலையாக மாறியது. இது இந்தியாவின் கொல்கத்தா சணல் ஆலைகளையும், ஸ்காட்லாந்தின் டண்டீயையும் சணல் உற்பத்தியில் தாண்டியது . 1972 இல் வங்காளதேச விடுதலைப் போருக்குப் பிறகு இந்த ஆலைகள் தேசியமயமாக்கப்பட்டன. இது 2002 இல் மூடப்படுவதற்கு முன்பு பங்களாதேஷ் சணல் மில்ஸ் கார்ப்பரேஷனால் இயக்கப்பட்டது.
# ஆடம்ஜி சணல் ஆலைகள்

## வரலாறு

ஆடம்ஜி சணல் ஆலைகள், பாக்கிஸ்தானின் முன்னணி தொழிலதிபர் மற்றும் நாட்டின் பணக்கார குடும்பத்தின் வாரிசான அப்துல் வாஹித் ஆதாம்ஜியால் அமைக்கப்பட்டது. ஆரம்பத்தில், இந்த திட்டம் ஆடம்ஜி குடும்பத்தினர்கள் மற்றும் பி.ஐ.சி.ஐ.சி (அரசாங்கத்தின் தொழில்துறை பிரிவு) ஆகியவற்றுக்கு இடையிலான ஒரு கூட்டு முயற்சியாக இருந்தது. எவ்வாறாயினும், ஆடம்ஜி குடும்பத்தினர் விரைவில் இந்த திட்டத்தின் கட்டுப்பாட்டைக் கைப்பற்றினர். இறுதியில் அதை உலகின் மிகப்பெரிய சணல் ஆலையாக கட்டினர்.  
1947 ஆம் ஆண்டில் இந்தியா பிரிக்கப்பட்டபோது வங்காளத்தில் 108 சணல் ஆலைகள் இருந்தன, ஆனால் அனைத்தும் மேற்கு வங்கத்தில் அமைந்திருந்தன, அவை இந்தியாவுக்குச் சென்றன. பாகிஸ்தான் சுதந்திரத்திற்குப் பிறகு, கிழக்கு வங்காளத்தில் ஒரு சணல் ஆலைக்கான திட்டங்களை உருவாக்க முஸ்லிம் தொழில்முனைவோரை பாகிஸ்தான் அரசு கேட்டுக் கொண்டது. ஆடம்ஜி குழு டிசம்பர் 1949 இல் பாகிஸ்தான் அரசாங்கத்திற்கு சணல் ஆலைக்கான முன்மொழிவை வழங்கியது. ஆலைகளுக்கான மூலதனத்தை ஆடம்ஜி பிரதர்ஸ் மற்றும் பாகிஸ்தான் தொழில்துறை மேம்பாட்டுக் கழகம் 50-50 சமமாக வழங்க வேண்டும் என்ற நிபந்தனை ஏற்றுக்கொள்ளப்பட்டது. நல்ல நதி, சாலை மற்றும் ரயில் தொடர்பு வசதிகள் காரணமாக சித்திர்கஞ்ச் ஆலைக்கான இடமாக தேர்வு செய்யப்பட்டது.  
1971 ஆம் ஆண்டில் பங்களாதேஷ் விடுதலைப் போரின்போது ஆடம்ஜி குடும்பம் ஆலையின் கட்டுப்பாட்டை இழந்தது, இது வங்காளதேசத்தின் சுதந்திரத்திற்குப் பிறகு தேசியமயமாக்கப்பட்டது. போரின் போது பெங்காலி தொழிலாளர்கள் பிஹாரி தொழிலாளர்களால் மாற்றப்பட்டனர். போர் முடிந்ததும், தொழிற்சாலையில் இருந்த பிஹாரி தொழிலாளர்கள் இந்திய ராணுவத்தால் பாதுகாக்கப்பட்டனர். இது 30 ஜூன் 2002 அன்று மூடப்பட்டபோது 25,000 க்கும் மேற்பட்ட தொழிலாளர்களை வேலைக்கு அமர்த்தியது. தேசியமயமாக்கப்பட்டதிலிருந்து ஆலை 12 பில்லியன் தக்காவை இழப்பில் குவித்துள்ளது.
# ஆடம்ஜி சணல் ஆலைகள்

## தற்போதைய நிலவரம்

உயிர்வாழ்வதற்கான ஒரு வலுவான போருக்குப் பிறகு, உள்ளூர் கொள்கை வகுப்பாளர்கள் மற்றும் அரசியல் எதிரிகளின் பெரும் எதிர்ப்பையும் மீறி ஆடம்ஜி சணல் மில்ஸ் அதிகாரப்பூர்வமாக 2002 இல் மூடப்பட்டது. அந்த இடத்தில், ஆடம்ஜி ஏற்றுமதி செயலாக்க மண்டலம் என்ற புதிய தொழில்துறை மண்டலம் நிறுவப்பட்டுள்ளது.
# குவாங்சூ நகரம்

**குவாங்சூ** (ஆங்கிலம் : Gwangju ) இது தென் கொரியாவின் ஆறாவது பெரிய நகரம் ஆகும். இது மத்திய அரசின் உள்துறை அமைச்சரின் நேரடி கட்டுப்பாட்டின் கீழ் நிறுவப்பட்ட பெருநகர நகரமாகும் . 2005 ஆம் ஆண்டில் முவான் நகரத்தில் உள்ள தெற்கு கிராமமான நாமக்கிற்கு மாகாண அலுவலகம் மாற்றப்படும் வரை இந்த நகரம் தெற்கு ஜியோல்லா மாகாணத்தின் தலைநகராக இருந்தது. கிமு 57 இல் இந்த நகரம் நிறுவப்பட்டது. கொரிய முப்பேரரசு காலங்களில் இது பேக்சியின் நிர்வாக மையங்களில் ஒன்றாகும். 1929 ஆம் ஆண்டில், ஜப்பானிய பேரரசின் ஆட்சியின் காலத்தில், நகரத்தில் கொரிய மற்றும் சப்பானிய மாணவர்களிடையே ஒரு மோதல் ஒரு பிராந்திய ஆர்ப்பாட்டமாக மாறியது, இது காலனித்துவ காலத்தில் சப்பானிய பேரரசின் கொடுமைக்கு எதிரான நாடு தழுவிய ஒரு பெரிய எழுச்சியில் உச்சக்கட்டத்தை அடைந்தது.  
வேளாண் பிராந்தியமான சியோலாவின் மையத்தில் உள்ள இந்த நகரம் அதன் உயர்ந்த சுவை மற்றும் மாறுபட்ட உணவு வகைகளுக்கு பிரபலமானது.
# குவாங்சூ நகரம்

## பெயர் காரணம்

அதன் பெயரில் உள்ள குவாங் என்பது "ஒளி" மற்றும் சூ என்பது "மாகாணம்" என்று பொருள்படும். குவாங்சூ வரலாற்று ரீதியாக முசூ என்று பதிவுசெய்யப்பட்டது *.*
# குவாங்சூ நகரம்

## தொழில் துறை

சியோலுக்கு ஒரு ரயில் பாதை அமைக்கும் ஒரு கட்டுமானத்துடன் குவாங்சூவில் நவீன தொழில் நிறுவனம் நிறுவப்பட்டது. பருத்தி துணி, அரிசி ஆலைகள் மற்றும் மதுபான உற்பத்தி நிலையங்கள் ஆகியவை சில தொழில்களில் அடங்கும். 1967 ஆம் ஆண்டில் தொழில்துறை மண்டலத்தை நிர்மாணித்தது தொழில்துறையின் வளர்ச்சியை ஊக்குவித்தது, குறிப்பாக தானியங்கி வாகனத் தொழிலுடன் இணைக்கப்பட்ட துறைகளில் இது நன்கு வளர்ச்சியடைந்தது.
# குவாங்சூ நகரம்

## குவாங்சூ எழுச்சி

மே 1980 இல், டிசம்பர் 12, 1979 இல் நடந்த இராணுவ சதியின் தலைவரான சுன் டூ-கவானுக்கு எதிராக குவாங்சூவில் அமைதியான ஆர்ப்பாட்டங்கள் நடந்தன. ஆர்ப்பாட்டங்கள் சிறப்பு நடவடிக்கைக் கட்டளையின் உயரடுக்குப் பிரிவுகள் உட்பட இராணுவப் படைகளால் அடக்கப்பட்டன. வன்முறை அடக்கப்பட்ட பின்னர் நிலைமை அதிகரித்தது, இதன் விளைவாக குவாங்சூ எழுச்சி ஏற்பட்டது, அங்கு பொதுமக்கள் ஆயுதக் களஞ்சியங்களைத் தாக்கி ஆயுதம் ஏந்தினர். 9 நாட்களுக்கு பின்னர் எழுச்சி அடக்கப்பட்ட நேரத்தில், பல நூற்றுக்கணக்கான பொதுமக்கள் மற்றும் பல காவல் படைகள் / வீரர்கள் இறந்தனர். 1987 ஆம் ஆண்டில் பொதுமக்கள் ஆட்சி மீண்டும் நிறுவப்பட்ட பின்னர், இந்த சம்பவத்தில் பலியானவர்களை கௌரவிக்கும் வகையில் ஒரு தேசிய கல்லறை நிறுவப்பட்டது.
# குவாங்சூ நகரம்

## புள்ளி விவரங்கள்

2005 ஆம் ஆண்டு மக்கள் தொகை கணக்கெடுப்பின்படி, குவாங்ஜூ மக்களில் 33% பேர் கிறிஸ்தவ மதத்தையும் (20% புராட்டஸ்டன்டிசம் மற்றும் 13% கத்தோலிக்க மதத்தையும் ) 14% பௌத்த மதத்தையும் பின்பற்றுகிறார்கள். 53% மக்கள் பெரும்பாலும் எந்த மதத்தையும் சேர்ந்தவர்கள் அல்ல அல்லது மியூஸம் மற்றும் பிற பூர்வீக மதங்களைப் பின்பற்றுகிறார்கள்..
# குவாங்சூ நகரம்

## கல்வி

சோனம் தேசிய பல்கலைக்கழகம், குவாங்ஜு அறிவியல் மற்றும் தொழில்நுட்ப நிறுவனம் மற்றும் குவாங்ஜு கல்வி பல்கலைக்கழகம் ஆகியவை குவாங்ஜூவில் உள்ள பொது பல்கலைக்கழகங்கள் ஆகும்.
# குவாங்சூ நகரம்

## சுற்றுலா

குவாங்ஜு ஆசியா கலாச்சார மையம் - ஆசியா கலாச்சார மையம் (ஏ.சி.சி அல்லது ஆசிய கலாச்சார வளாகம் என்றும் அழைக்கப்படுகிறது) குவாங்ஜுவின் கலை மற்றும் ஜனநாயக கலாச்சாரம் மற்றும் வரலாற்றைக் கொண்டாடுவதற்கும் ஆராய்வதற்கும் வடிவமைக்கப்பட்டுள்ளது, அத்துடன் கண்காட்சிகள், அனுபவங்கள் மற்றும் சர்வதேச கலைஞர்களின் நிகழ்வுகள் போன்றவை இங்கு நிகழ்த்தப்படுகிறது.
# நதிரா (பாக்கித்தானிய நடிகை)

**நதிரா** (*Nadira*, 22 நவம்பர் 1968 - 6 ஆகத்து 1995) என்பவர் ஒரு பாக்கித்தான் திரைப்பட நடிகையும், நடனக் கலைஞரும் ஆவார். 1986 ஆம் ஆண்டில் திரையுலகில் நுழைந்த இவர் பஞ்சாபி மொழி திரைப்படமான "அக்ரி ஜாங்" என்ற திரைப்படத்தின் மூலம் அறிமுகமானார். இவர் முக்கியமாக பஞ்சாபி மற்றும் உருது படங்களில் நடித்துள்ளார்.
# நதிரா (பாக்கித்தானிய நடிகை)

## வாழ்க்கை

இவர் 1968 இல் பாக்கித்தானில் உள்ள லாகூரில் "மல்லிகா பரா" என்ற இயற்பெயருடன் பிறந்தார். 1993 ஆம் ஆண்டில், இவர் மாலிக் ஐஜாஸ் உசேன் என்ற தங்க நகை வியாபாரியை மணந்தார். இவர்களுக்கு மூத்த மகள் "உரூபாப்" மற்றும் இளைய மகன் "ஐதர் அலி" என்ற இரண்டு குழந்தைகள் பிறந்தனர். நதிராவின் முதல் படம் "அக்ரி ஜாங்" (கடைசிப் போர்), ஆனால் இயக்குநர் அல்தாஃப் உசேனின் பஞ்சாபி திரைப்படமான "நிசான்" (மார்க்) முதலில் வெளியிடப்பட்டது, ஆகவே, பதிவின் படி, நிசான் என்ற படமே இவரது முதல் படமானது  
நதிரா திறமையான நடிகையாக கருதப்பட்டார். "நாச்சே நாகின்" என்ற படத்தில் அவர் தனது வாழ்க்கையின் சிறந்த பாத்திரத்தில் நடித்தார். இந்த படத்தில், அவர் முதல் முறையாக ஒரு பாம்பு வேடத்தில் நடித்தார். இதனால் இவருக்கு அதிக புகழ் கிடைத்தது. பின்னர் பல படங்களில் அவர் பாம்பு வேடத்தில் நடித்து புகழ் பெற்றார். அவர் "நாச்சே நாகின்", "நாச்சே ஜோ" மற்றும் "ஜாதூ கார்னி" ஆகிய படங்களில் தொடர்ச்சியாக பாம்பு வேடங்களில் நடித்தார்.  
நதிரா 52 படங்களில் நடித்துள்ளார். அதில் 25 திரைப்படங்கள் வெள்ளி விழாவையும் நான்கு திரைப்படங்கள் வைர விழாவையும் கண்டது. மற்றும் "அக்ரி ஜாங்" என்ற திரைப்படம் தங்க விழாவை கண்டது. அவர் திரையுலகில் "வெள்ளை ரோஜா" என்று அறியப்பட்டார். மேலும் அவர் ஒரு நல்ல நடனக் கலைஞராகவும் கருதப்பட்டார். அவரது திரைப்பட வாழ்க்கையில் அவர் இரண்டு உருதுத் திரைப்படங்கள், 35 பஞ்சாபி திரைப்படங்கள், 2 பாஷ்டோ மொழித் திரைப்படங்கள் மற்றும் பஞ்சாபி / உருது ஆகிய இருமொழிகளிலும் வெளிவந்த 14 படங்களிலும் நடித்துள்ளார்.
# நதிரா (பாக்கித்தானிய நடிகை)

## இறப்பு

1995 ஆகத்து 6 அன்று லாகூரின் குல்பெர்க் அருகே நதிரா அடையாளம் தெரியாத நபர்களால் சுட்டுக் கொல்லப்பட்டார். நதிரா ஒரு உணவகத்தில் இருந்து தனது கணவருடன் வீட்டிற்கு சென்று கொண்டிருக்கும்போது கொள்ளையர்க ஒருசிலர் அவரது வாகனத்தை நிறுத்தி வாகனச் சாவியைப் பறிக்க முயன்றனர். நதிராவின் கணவரிடமிருந்து வந்த எதிர்ப்பு கொள்ளையர்களிடமிருந்து துப்பாக்கிச் சூடு நடத்த வழிவகுத்தது. முன் இருக்கையில் இருந்த நதிராவின் கழுத்தில் ஒரு குண்டு மோதியது, அதனால் இவர் கொல்லப்பட்டார். நதிராவின் கணவர் மீது கொலை குற்றச்சாட்டுகள் முன்வைக்கப்பட்டன. ஆனால் விசாரணைகள் நதிராவின் கணவரை கொலைக் குற்றவாளியென நிரூபிக்க முடியவில்லை.
# அத்ரியன் பாங்

**அத்ரியன் பாங் இயோவ் சூன்** (* Adrian Pang*) 1966 சனவரி 8 அன்று இவர் மலேசியாவில் பிறந்த சிங்கப்பூரின் முன்னாள் நடிகர் ஆவார். FLY பொழுதுபோக்கு நிறுவனத்தின் கீழ் ஒரு நிகழ்ச்சியாளராகவும் மற்றும் ஒப்பந்த கலைஞராகவும் இருந்தார். 1990 முதல் 2010 வரை மீடியாகார்ப் என்ற நிறுவனத்தின் முழுநேர கலைஞராக இருந்தார். 1990 களில் மீடியா கார்ப் மற்றும் எஸ்.பி. எச் மீடியாவொர்க்ஸ் தயாரித்த சில ஆங்கில மொழி மற்றும் சீன மொழி தொலைக்காட்சி நாடகங்களில் நடித்து சிங்கப்பூர் தொலைக்காட்சியில் முதன்முதலில் முக்கியத்துவம் பெற்றார். அப்போதிருந்து, இவர் நிகழ்ச்சி நடத்துவதிலும் மற்றும் அரங்கத் தயாரிப்பில் பன்முகப்படுத்தப்பட்டார். மிக சமீபத்தில், கிறிஸ் ஹெம்ஸ்வர்த் மற்றும் வாங் லீ ஹோம் நடித்த ஹாலிவுட் கணினி குற்றப் பின்னணித் திரைப்படமான பிளக்கட் (2015) என்ற படத்தில் இவர் ஒரு சிறிய பாத்திரத்தில் நடித்தார். 2010 ஆம் ஆண்டில், மீடியாக்கார்ப் உடனான தற்போதைய ஒப்பந்தம் மார்ச் மாதத்தில் காலாவதியான பிறகு, மீடியா கார்பை விட்டு வெளியேறுவதாக பாங் அறிவித்தார்.
# அத்ரியன் பாங்

## ஆரம்பகால வாழ்க்கை மற்றும் தொழில்

பாங், மலேசியாவின் மலாக்காவில் பிறந்தார். ஆங்கிலோ-சீன பள்ளி மற்றும் ஆங்கிலோ-சீன இளையோர் கல்லூரியில் கல்வி பயின்றார் . இவர் பிரிட்டனில் உள்ள கீல் பல்கலைக்கழகத்தில் சட்டப் பட்டம் பெற்றார் என்றாலும், பயிற்சி செய்யவில்லை, அதற்கு பதிலாக பப்வித்தில் உள்ள ஆர்ட்ஸ் சர்வதேச பயிற்சி மையத்தில் திரைப்படம், தொலைக்காட்சி, வானொலி மற்றும் மேடை பயிற்சி போன்ற பயிற்சிகளை பெற்றார். சிங்கப்பூர் திரும்புவதற்கு முன்பு பிரித்தன் நாடகத்திலும் தொலைக்காட்சியிலும் பல ஆண்டுகள் பணியாற்றினார். இவர் பிரித்தனில் வசிக்கும் போது, எப்போதாவது நிகழ்ச்சிசிகளுக்காக சிங்கப்பூர் திரும்புவார். அங்கு சிங்கப்பூர் நகைச்சுவைத் திரைப்படமான பாரெவர் பீவர் (1998) என்ற படத்தில் நடித்தபோது சிங்கப்பூர் மக்களின் கவனத்தை ஈர்த்தார்.
# அத்ரியன் பாங்

## தொழில்

நாடு திரும்பியதும், பாங் மீடியாக்கார்ப் நிறுவனத்தில் சேர்ந்தார். பின்னர் 2001 ஆம் ஆண்டில் எஸ். பி. ஹெச் மீடியாவொர்க் என்ற புதிய நிறுவனம் நிறுவப்பட்டபோது பாங் அதில் ஒரு தயாரிப்பாளராக மற்றும் தொகுப்பாளராக மாறினார். 2001 ஆம் ஆண்டில் தனது குடும்பத்தினருடன் நிரந்தரமாக சிங்கப்பூருக்கு திரும்பினார். எஸ். பி. ஹெச் மீடியாவொர்க் தொலைகாட்சியில் தனது பணியின் மூலம் இவர் விரைவில் தன்னை ஒரு சிங்கப்பூர்காரராக நிலைநிறுத்திக் கொண்டார். பல்துறை திறமை வாய்ந்த இவர் தொலைகாட்சியின் இறுதித் தயாரிப்பான "சிக்ஸ் வீக்ஸ்" என்ற நிகழ்ச்சியில் துரியன் கிங் என்ற நகைச்சுவை பாத்திரத்தின் மூலம் முக்கிய நடிகர், நிகழ்ச்சியாளர் மற்றும் நடிப்பு போன்றவற்றில் சிறந்து விளங்கினார். "சிக்ஸ் வீக்ஸ்" என்ற நிகழ்ச்சியின் இணை எழுத்தாளர் மற்றும் இவரது சொந்தக் கற்பனையின் மூலம் தொடக்கத்திலிருந்து முடிவுவரை இதன் படைப்பு செயலக்கத்தின் ஒரு பகுதியாக இருந்தார்.  
இணைப்பிற்குப் பிறகு மீடியாக்கார்ப் நிறுவனத்தில் மீண்டும் பணியில் சேர்ந்தார். இவர் 2005 ஆம் ஆண்டில் மீடியாக்கார்ப் சேனல் 8 இல் சீன நாடகங்களில் தோன்றினார். அதாவது 2005 ஆம் ஆண்டில் பெரிய பெற்றி பெற்ற "போர்ட்ரெய்ட் ஆஃப் ஹோம்" என்ற நாடகத்தில் இவரது விசித்திரமான "டாடி" என்ற பாத்திரச் சித்தரிப்பு இவருக்கு ஸ்டார் விருதுகள் 2005 சிறந்த நடிகருக்கான பரிந்துரையைப் பெற்றது. மாண்டரின் மொழியை விட ஆங்கிலத்தில் நன்கு பேசுபவர் என்றாலும் இவர் இந்த பாராட்டுக்களைப் பெற்றார். உண்மையில், இவர் இந்த நிகழ்ச்சியில் நடிக்க மிகவும் சிரமப்பட்டதாக ஒப்புக்கொண்டார். மிகவும் மேற்கத்தியமயமாக்கப்பட்ட ஒருவரை விவரிக்க இவர் தன்னை மலாய் சொல்லில் 'கென்டாங்' என என்று வர்ணிக்கிறார்.
# அத்ரியன் பாங்

## சொந்த வாழ்க்கை

பாங், திரேசி கோவிட் என்பவரை மணந்தார். இவர்களுக்கு சாக் மற்றும் சாண்டர் என்ற இரண்டு மகன்கள் உள்ளனர்.
# புக்கிட்திங்கி மாநகரம்

**புக்கிட்திங்கி** (ஆங்கிலம்: *City of Bukittinggi*; இந்தோனேசியம்: *Kota Bukittinggi*) என்பது இந்தோனேசியா மேற்கு சுமத்ராவின் மூன்றாவது பெரிய நகரமாகும். இது 124,000-க்கும் அதிகமான மக்கள் தொகை; மற்றும் 25.24 கி.மீ.² பரப்பளவு கொண்டது.  
இது மேற்கு சுமத்திராவின் தலைநகரான படாங்கில் இருந்து சாலை வழியாக 90 கி.மீ தொலைவில் உள்ள மினாங்கபாவு பெருநிலத்தில் உள்ளது. இதன் முழுப் பகுதியும் ஆகாம் குறுமாநிலத்தை *(Agam Regency)* நேரடியாக ஒட்டியுள்ளது. மேலும் இது 0 ° 18′20 ″ S 100 ° 22′9 ″ E ஆற்கூற்றில் அமைந்துள்ளது.
# புக்கிட்திங்கி மாநகரம்

## பொது

இது சிங்கலங் எரிமலை (செயலற்றது) மற்றும் மெராப்பி எரிமலை (இன்னும் செயலில் உள்ளது) ஆகிய எரிமலைகளுக்கு அருகில் அமைந்துள்ளது. இந்த மாநகரம் கடல் மட்டத்திலிருந்து 930 மீ உயரத்தில் உள்ளது. மேலும், இந்த நகரம் 16.1 ° முதல் 24.9&nbsp;°C வரை வெப்பநிலையுடன் குளிர்ந்த காலநிலையைக் கொண்டுள்ளது.  
புக்கிட்திங்கி முன்பு ஃபோர்ட் டி கோக் என்று அழைக்கப்பட்டது. ஒரு காலத்தில் "பரிஜ்ஸ் வான் சுமடேரா" என்றும் அழைக்கப்பட்டது. இந்தோனேசியா குடியரசின் (பி.டி.ஆர்.ஐ) அவசரகால அரசாங்கத்தின் போது இந்த நகரம் இந்தோனேசியாவின் தலைநகராக இருந்தது. இது பி.டி.ஆர்.ஐயின் தலைநகராக மாறுவதற்கு முன்பு, டச்சு ஈஸ்ட் இண்டீஸ் காலத்திலும் ஜப்பானிய காலனித்துவ காலத்திலும் இந்த நகரம் அரசாங்கத்தின் மையமாக இருந்தது.  
மேற்கு சுமத்ராவின் முன்னணி சுற்றுலா நகரமாகவும் புக்கிட்திங்கி அறியப்படுகிறது. இது மலேசியா நெகிரி செம்பிலான், சிரம்பானுடன் இணைந்து இரட்டை நகரமாக உள்ளது. நகரின் மையத்தில் அமைந்துள்ள ஜாம் கடாங், கடிகார கோபுரம் நகரத்தின் அடையாளமாகவும், நன்கு பார்வையிடப்பட்ட சுற்றுலாத் தலமாகவும் விளங்குகிறது.
# புக்கிட்திங்கி மாநகரம்

## பிரபலமானவர்களின் பிறப்பிடம்

இந்தோனேசியாவின் மூத்த அரசியல்வாதியும்; இந்தோனேசிய விடுதலைக்குப் போராடியவருமான முகமது அட்டா, இந்தோனேசிய அரசியல் தலைவரான ஆசாத் ஆகியோரின் பிறப்பிடமாக இந்த நகரம் விளங்குகிறது.  
இந்த நகரின் தென்மேற்கில் அமிந்துள்ள கோத்தோ காடாங் *(Koto Gadang)* கிராமத்தில் பிறந்த அரசியல்வாதிகள், அமைச்சர்கள், மருத்துவர்கள், பொருளாதார வல்லுனர்கள், கலைஞர்கள் இந்தோனேசியாவிற்கு, பெரும் பங்களிப்பு செய்துள்ளனர். அவர்களில், சுல்தான் ஜாகிர், அகஸ் சலீம், பகதெர் தோகான், ரோகானா குடாஸ், எமில் சலீம், டாக்டர். சியாகிர் போன்றோர் குறிப்பிடத்தக்கவர்கள் ஆவர்.
# புக்கிட்திங்கி மாநகரம்

## நிர்வாக மாவட்டங்கள்

புக்கிட்திங்கி மூன்று மாவட்டங்களாக ( *கெகமதன்* ) பிரிக்கப்பட்டுள்ளது, அவை மேலும் ஐந்து கிராமங்களாகவும் ( *நாகரி* ) 24 *கேலுராஹானாக*வும் பிரிக்கப்பட்டுள்ளன. அந்த மூன்று மாவட்டங்கள் பின்வருமாறு கொடுக்கப்பட்டுள்ளது:  
- குகுக் பஞ்சாங்
- மாண்டியன்ஜின் கோட்டோ செலயன்
- அவுர் ப்ருகோ டிகோ பாலே
# புக்கிட்திங்கி மாநகரம்

## போக்குவரத்து

புக்கிட்திங்கி பாடாங்குடன் சாலை வழியில் இணைக்கப்பட்டுள்ளது. 1980 களின் முற்பகுதி வரை பதங் பஞ்சாங்கிலிருந்து ஒரு ரயில் சேவை இருந்தது, அது நகரத்திற்கு சேவை செய்தது. உள்-நகர போக்குவரத்திற்காக, புக்கிட்திங்கி நகரத்திற்குள் உள்ள இடங்களை இணைக்கும் "மெர்சி" (மெராபி சிங்கலாங்) மற்றும் "ஐகாபே" என அழைக்கப்படும் பொது போக்குவரத்து முறையைப் பயன்படுத்துகின்றனர்.  
*பெண்டி* என பரவலாக அறியப்பட்ட பாரம்பரிய குதிரை வண்டியை இந்த நகரம் பாதுகாக்கிறது, இருப்பினும் இந்த பயன்பாடு மட்டுப்படுத்தப்பட்டதாகவும், உள்நாட்டு மற்றும் வெளிநாட்டு சுற்றுலாப் பயணிகளிடையே மிகவும் பிரபலமாகவும் உள்ளது.
# புக்கிட்திங்கி மாநகரம்

## சுற்றுலா

இதன் காலநிலை மற்றும் மைய இருப்பிடம் காரணமாக சுற்றுலாப் பயணிகளால் பிரபலமான நகரமாக உள்ளது. இங்கு கிடைக்கும் மலிவான ஜவுளி மற்றும் நவீன ஆடை தயாரிப்புகள் காரணமாக புக்கிட்திங்கி ஒரு பிரபலமான கொள்முதல் இடமாக அறியப்படுகிறது.  
குறிப்பாக மலேசியர்களுக்கு, புக்கிட்திங்கியைப் பார்க்க சிறந்த வழியாக மோட்டார் வாகனம், கார் அல்லது நடைப்பயணம் (மலையேற்றம்) உள்ளது. நகரத்திற்குள் உள்ள இடங்கள் பின்வருமாறு கொடுக்கப்பட்டுள்ளது:  
- *கரை சியானோக்* (சியானோக் கனியன்)
- லுபாங் ஜெபாங் (ஜப்பானிய குகைகள்) &mdash; இரண்டாம் உலகப் போரின்போது ஜப்பானியர்களால் கட்டப்பட்ட நிலத்தடி பதுங்கு குழிகள் மற்றும் சுரங்கங்களின் வலைப்பின்னல்
- ஜாம் கடாங் &mdash; 1926 இல் டச்சுக்காரர்களால் கட்டப்பட்ட ஒரு பெரிய கடிகார கோபுரம்.
- *பசார் அட்டாஸ்* மற்றும் *பசார் அவுர் குனிங்* ஆகியவை பாரம்பரிய சந்தைகள் நடைபெறும் நகரமாகும்.
- அருங்காட்சியகம் *ரூமா கெலாஹிரன் புங் ஹட்டா* இந்தோனேசிய ஸ்தாபக தந்தை முகமது ஹட்டா பிறந்த வீடு, இப்போது ஒரு அருங்காட்சியகமாக உள்ளது.
- *ஜன்ஜாங் கோட்டோ கடாங் கோட்டோ கடாங்கின்* பெரிய சுவர் என்றும் அழைக்கப்படுகிறது. இது சீன பெரிய சுவரின் மினியேச்சர் போன்றது. இதன் நூறு படிக்கட்டுகள் தமன் பனோரமா மற்றும் கோட்டோ கடாங் கிராமத்தை இணைக்கிறது.  
குறிப்பிடத்தக்க அருகிலுள்ள இடங்களில், மனிஞா ஏரி , தருசன் ஏரி, கமங் குகை, மற்றும் தரங் குகை போன்றவை அடங்கும்.
# புக்கிட்திங்கி மாநகரம்

## சகோதரி நகரங்கள்

- சிரம்பான், மலேசியா
# சாகர்யா மாகாணம்

**சாகர்யா** (*Sakarya Province*, ) என்பது துருக்கியில் உள்ள ஒரு மாகாணமாகும். இது கருங்கடலின் கடற்கரையில் அமைந்துள்ளது. மாகாணத்தில் பாயும் சாகர்யா ஆறு தன் பாசன வாய்கால்களால் மாகாணத்தில் உள்ள பண்ணைகளை செழிப்பாக்குகிறது.  
சாகர்யா மர்மாரா பிராந்தியத்தில் அமைந்துள்ளது. அதன் அருகிலுள்ள மாகாணங்களாக மேற்கில் கோகேலி, தெற்கே பிலெசிக், தென்கிழக்கில் போலு, கிழக்கே டோஸ் ஆகியன அமைந்துள்ளன. சாகர்யா மாகாணத்தின் தலைநகராக அடபசாரா உள்ளது. இந்த மாகாணம் கருங்கடலுக்கு அருகாமையில் இருப்பதால் காலநிலை கடல் சார்ந்ததாக இருக்கிறது.  
சாகர்யாவின் வழியா அங்காரா - இசுதான்புல் நெடுஞ்சாலை அமைந்துள்ளது. இது சாலை மற்றும் தொடருந்து பாதை ஆகிய இண்டின் வழியாகவும் இணைக்கப்பட்டுள்ளது. சாகர்யாவுக்கு இஸ்தான்புல்லின் சபிஹா கோகீன் சர்வதேச விமான நிலையம் ஓரளவு அண்மையில் உள்ளதால், இந்த வானூர்தி நிலையமானது இந்த நகரம் வானூர்தி போக்குவரத்தை பயன்படு்திக்கொள்கிறது . சாகர்யாவின் தற்போதைய மேயர் ஜெக்கி டோகோக்லு ( ஏ.கே.பி ) ஆவார்.  
- பரப்பளவு: 482,109.70 ஹெக்டேர்
- மக்கள் தொகை: 917,373 (TUİK - 2013)
- நகர வாகன எண் பலகையில் எண்: 54  
துருக்கியின் விரைவான வளர்ச்சி மற்றும் மேம்பாட்டிற்கு காரணமான மிக முக்கியமான நகரங்களில் ஒன்றான சாகர்யா நகரம் அதன் இயற்கை அழகிகு மற்றும் கலாச்சார செழுமைக்கு தகுதியான கவனத்தையும் பெற்றுள்ளது.  
கடல், கடற்கரைகள், ஏரிகள், ஆறுகள், மலைப்பகுதிகள், வெந்நீரூற்றுகள் மற்றும் பாரம்பரிய ஒட்டோமான் வாழ்க்கை முறை கொண்ட மாவட்டங்களான தாரக்லே மற்றும் கெய்வ் ஆகியவற்றுடன், பைசாந்திய மற்றும் ஒட்டோமான் காலங்களிலிருந்து பெறப்பட்ட வரலாற்று நினைவுச்சின்னங்கள் ஆகியவற்றைக் கொண்ட நாட்டின் சொர்க்கம் போன்ற இடங்களில் இதுவும் ஒன்றாகும்.  
துருக்கியர்கள் 13 ஆம் நூற்றாண்டில் சாகர்யா நகரத்தை கைப்பற்றினர். 18 மற்றும் 19 ஆம் நூற்றாண்டுகளில் காகேசியா மற்றும் பால்கன் நாடுகளில் இருந்து தீவிர குடியேற்றம் நடந்தது. கடைசியாக பாரிய குடியேற்றம் 1989 இல் நட்தது. வளரும் தொழில்கள் மற்றும் முக்கிய போக்குவரத்து பாதையின் இடையில் இருப்பதால், நகரம் இன்றும் உள்நாட்டு மக்களின் இடம்பெயர்வுகளைப் பெறுகிறது. மர்மாரா பிராந்தியத்தில் சாகர்யா குறிப்பிடத்தக்க மகாணமாக உள்ளது.  
சாகர்யா நகரம் கிழக்கில் டோஸ் நகரம், தென்கிழக்கில் போலு, தெற்கில் பிலெசிக், மேற்கில் கோகேலி மற்றும் வடக்கில் கருங்கடல் ஆகிய நகரங்களால் சூழப்பட்டுள்ளது. சாகர்யா நகரத்தில் 16 மாவட்டங்கள் உள்ளன. அவை அடபசாரே, அகியாஸ், அரிஃபியே, எரென்லர், ஃபெரிஸ்லி, கியேவ், ஹென்டெக், கராபிரீக், கராசு, கெய்னர்கா, கோகாலி, பாமுகோவா, சபங்கா, செர்டிவன், சாட்லே மற்றும் தாரக்லே போன்றவை ஆகும்.
# சாகர்யா மாகாணம்

## அணுகல்

சகார்யா அனைத்து முக்கியமான சாலைகள் மற்றும் தொடருந்து சந்திப்பில் அமைந்துள்ளது. டி -100 (இ -5) நெடுஞ்சாலை உள்நாட்டு மற்றும் சர்வதேச போக்குவரத்தில் முக்கிய இடம் வகிக்கிறது மற்றும் நகர கிழக்கு-வார்டு வழியாக TEM நெடுஞ்சாலை மற்றும் பிலெசிக் திசையில் உள்ள டி -25 நெடுஞ்சாலை ஆகியவற்றுடன் செல்கிறது. நகரின். எடிர்னிலிருந்து வரும் கனாலா-இஸ்தான்புல்-சாகர்யா-அங்காரா நெடுஞ்சாலை சர்வதேச அளவில் முக்கிய இடம் வகிக்கிறது. கோனாலாவில் உள்ள நெடுஞ்சாலையின் ஒரு கிளை கிரேக்கத்துடன் இணைக்கப்பட்டுள்ளது, மற்றொரு கிளை பல்கேரியாவுடன் இணைக்கப்பட்டுள்ளது. சாகர்யாவிலிருந்து சில முக்கிய நகரங்களுக்கான தொலைவுகள் இவை: அதானாவுக்கு 797 கி.மீ, அந்தாலியாவுக்கு 583 கி.மீ, பிலெசிக்கு 102 கி.மீ, பர்சாவுக்கு 158 கி.மீ, எஸ்கிசெஹிருக்கு 188 கி.மீ, இஸ்தான்புல்லுக்கு 148 கி.மீ, டிராப்சோனுக்கு 933 கி.மீ, அங்காராவுக்கு 306 கி.மீ, போலுவுக்கு 114 கி.மீ, 486 கி.மீ., இஸ்மீர், டோஸுக்கு 79 கி.மீ, முலாவுக்கு 708 கி.மீ, சோங்குல்டக்கிற்கு 179 கி.மீ, கோகேலிக்கு 37 கி.மீ.  
நகர எல்லைக்குள் 65 கி.மீ தொலைவு உள்ள தொடருந்து பாதையில் ஏழு தொடருந்து நிலையங்கள் உள்ளன. இஸ்தான்புல்லை அங்காரா மற்றும் பிற அனடோலியன் நகரங்களுடன் இணைக்கும் தொடருந்து சாகர்யா வழியாக செல்கிறது. தொடருந்து மூலம் சாகர்யாவிலிருந்து இஸ்தான்புல்லுக்கு உள்ள தொலைவு 141 &nbsp; கி.மீ மற்றும் அங்காராவுக்கு 436 &nbsp;கி.மீ. தொலைவு.  
நீங்கள் வானூர்தி மூலம் அடபசாராவிற்கு பயணிக்க விரும்பினால், அருகிலுள்ள வானூர்தி நிலையம் குர்த்காயில் உள்ள சபிஹா கோகீன் வானூர்தி நிலையம் - இஸ்தான்புல் மற்றும் யேசில்காயில் உள்ள இஸ்தான்புல் அடாடர்க் வானூர்தி நிலையமும் பயன்படுகிறது.
# பெம்பேலா டானா விமான அருங்காட்சியகம், பொகோர்

**பெம்பேலா டானா விமானப்படை அருங்காட்சியகம் (Pembela Tanah Air Museum)** **(PETA அருங்காட்சியகம்)** இந்தோனேஷியாயாவில் பொகோர் என்னும் இடத்தில் உள்ள அருங்காட்சியகம் ஆகும். இது பெட்டா (நாட்டைப் பாதுகாப்போர்) அருங்காட்சியகம் என்று அழைக்கப்படுகிறது. நாட்டிற்காக தம் பங்களிப்பினை நல்கி நாடு உருவாகக் காரணமாக இருந்த முன்னாள் படையினருக்கு அஞ்சலி செலுத்துவதற்காக இந்த அருங்காட்சியகம் நிறுவப்பட்டது. கூடுதலாக, இந்தோனேசியாவின் சுதந்திரப் போராட்டம் மற்றும் அதன் சுதந்திரத்தை நிறைவேற்றுவதற்கான தயாரிப்பு பற்றிய ஒரு கண்ணோட்டத்தையும் இந்த அருங்காட்சியகம் வழங்குகிறது.
# பெம்பேலா டானா விமான அருங்காட்சியகம், பொகோர்

## அமைவிடம்

பொகோர் நகரத்தின் வரலாற்றைப் பற்றி பல சுற்றுலாப் பயணிகள் தெரிந்துகொள்ள நேரத்தை ஒதுக்கி பார்க்க வேண்டிய இடம் பெம்பேலா டானா அருங்காட்சியகம் ஆகும். இந்த அருங்காட்சியகத்தைத் தேசபக்த அருங்காட்சியகம் என்று அழைக்கின்றார்கள். பெட்டா அருங்காட்சியகம் என்றுகூட இதனை அழைக்கின்றனர். இது மத்திய போகர் நகரத்தைச் சேர்ந்த பபாடன் என்ற கிராமத்தில் உள்ளது. அது அமைந்துள்ள இடத்தின் முகவரி 35, ஜெனரல் கதிர்மன் தெரு என்பதாகும். அங்கு விசாரித்து அவ்விடத்தைச் சென்றடையலாம். இந்த அருங்காட்சியகம் பொகோர் அரண்மனைக்கு மிகவும் அருகில் அமைந்துள்ளது. இது அங்கிருந்து சுமார் 700 மீட்டர் தொலைவில் உள்ளது. 1745 ஆம் ஆண்டு முதல் முதல் இந்த இடமானது ஒரு வரலாற்று சிறப்புமிக்க இடமாகத் திகழ்ந்து வருகிறது. 1943 ஆம் ஆண்டில், பெட்டா இராணுவம் ஜப்பானோடு சண்டை போரிடும்போது இந்தக் கட்டடத்தை தன் தளமாக வைத்திருந்தது. ஜப்பானியர் அப்போது படையெடுப்பாளர் என்ற நிலையிலும் ஆக்ரமிப்பாளர் என்ற நிலையிலும் இருந்தனர். உண்மையில் சொல்லப் போனால் இந்த இராணுவம்தான் தற்போதைய இந்தோனேசிய தேசிய இராணுவம் அமைவதற்கான ஒரு வித்தாக இருந்தது என்று கூறலாம். இந்த கட்டிடம் 1993 ஆம் ஆண்டில் ஒரு அருங்காட்சியகம் மற்றும் சுற்றுலாத் தலமாக திறந்து வைக்கப்பட்டது. மேலும் இது காலனித்துவ காலத்தைச் சேர்ந்த, உள்ளூர் மக்களின் போராட்டம் தொடர்பான ஏராளமான வரலாற்றுச் சேகரிப்புகளை இந்த அருங்காட்சியகம் தன் தொகுப்புகளை சேமித்து வைத்துள்ளது. இங்குள்ள காட்சிப்பொருள்களில் மிகவும் முக்கியமானதாகக் கருதப்படுவது அருங்காட்சியகத்திலுள்ள ஜெனரல் சுதிர்மனின் கம்பீரமான சிலை ஆகும். அந்த சிலையானது அருங்காட்சியகத்தின் முன்னே கம்பீரமான நிலையில் உள்ளது.
# பெம்பேலா டானா விமான அருங்காட்சியகம், பொகோர்

## வரலாறு

இதற்கான கட்டடம் 1745 ஆம் ஆண்டில் காலனித்துவ இராணுவ வீரர்களால் ஐரோப்பிய (பிரித்தானிய) பாணியில் கட்டப்பட்டதாகும். 1943 ஆம் ஆண்டில், இந்த கட்டிடம் இராணுவ பயிற்சி மையமாக பயன்படுத்தப்பட்டது (அப்போது வரை அந்தக் கட்டடம் ஜப்பானின் கட்டுப்பாட்டில் இருந்தது). துணை ஜனாதிபதியான உமர் விராதிகுசுமா என்பவரால் இந்தக் கட்டடத்திற்கான முதல் அடிக்கல் 1993 நவம்பர் 14 ஆம் நாளன்று நடப்பட்டது. அது முதல் இந்த அருங்காட்சியகத்தின் வளர்ச்சி ஆரம்பனமாது. இந்த வளர்ச்சி ஏறக்குறைய இரண்டு ஆண்டுகள் தொடர்ந்து வந்தது. பின்னர் இந்த அருங்காட்சியகம் ஜனாதிபதி சுஹார்ட்டோவால் டிசம்பர் 18, 1995 ஆம் நாளன்று திறந்து வைக்கப்பட்டது.
# பெம்பேலா டானா விமான அருங்காட்சியகம், பொகோர்

## சிறப்பு

இந்த அருங்காட்சியகத்தின் முக்கியமான காட்சிப்பொருள்களாக இங்குள்ள 14 டயோராமக்களைக் கூறலாம். அவை இந்தோனேசியாவின் மீது படையெடுத்த படையெடுப்பாளர்களைப் பற்றிய, அவர்களை எதிர்த்து இந்தோனேசியாவின் சுதந்திரத்தைப் பெற்றவை தொடர்பானதாக உள்ளன.
# அதானி

**அதானி** (Athani) இந்தியாவின் கர்நாடகாவின் பெல்காம் மாவட்டத்தில் உள்ள நகரமாகும். இது பெல்காம் நகரிலிருந்து 140 கிலோமீட்டர் தொலைவிலும், விஜயபுராவிலிருந்து 70 கிலோமீட்டரிலும், மீராஜிலிருந்து 55 கிலோமீட்டரிலும், கோலாப்பூரிலிருந்து 100 கிலோமீட்டரிலும், ஹுப்லியில் இருந்து 200 கிலோமீட்டரிலும், பெங்களூரிலிருந்து 624 கிலோமீட்டரிலும் அமைந்துள்ளது. இங்கு முக்கிய தொழில் விவசாயமாகும். குறிப்பாக கரும்பு மற்றும் திராட்சை என்பன உற்பத்தி செய்யப்படுகின்றன. இந்த நகரத்தில் இருந்து கிருஷ்ணா நதி 18 கி.மீ தொலைவில் காணப்படுகின்றது. அதானி கர்நாடகாவின் மிகப்பெரிய சர்க்கரை உற்பத்தி தாலுகா ஆகும். மேலும் தோல் பாதணிகளுக்கு பிரபலமானது. அதானி கர்நாடகாவின் பழமையான நகராட்சி நகரமாகும். இது 1850 ஆம் ஆண்டின் நகராட்சி சட்டத்தின்படி 1853 ஆம் ஆண்டில் நிறுவப்பட்டது. நகராட்சி மன்றம் 160 ஆண்டுகளை நிறைவு செய்தது.
# அதானி

## காலநிலை

வடமேற்கு கர்நாடகாவின் உயரமான நிலப்பரப்பில் அமைந்துள்ள பெல்காம் மாவட்டத்தின் மேற்பகுதியில் அமைந்துள்ள அதானி நகரம் வெப்பமண்டல காலநிலையை கொண்டுள்ளது. இது ஆண்டு முழுவதும் மிதமான காலநிலையை பெறுகின்றது. அதானி வடகிழக்கு மற்றும் தென்மேற்கு பருவமழைகளில் இருந்து மழையைப் பெறுகிறது. ஈரப்பதமான மாதங்கள் சூன்-செப்டம்பர் ஆகும். சூன் மற்றும் ஆகத்து மாதங்களில் நன்றாக மழை பெய்யும். குளிர்காலம் மிகக் குறைவாகும். குளிரான மாதமான திசம்பரின் சராசரி குறைந்த வெப்பநிலை 25.3&nbsp;°C ஆக காணப்படும். வெப்பமான மாதத்தின் சராசரி வெப்பநிலை 40&nbsp;°C ஆக இருக்கலாம். குளிர்கால வெப்பநிலை அரிதாக 18&nbsp;°C (54&nbsp;°F) வரை குறைகிறது. வறண்ட மாதம் சனவரி மாதமாகும். சனவரியில் 10 மிமீ மழைவீழ்ச்சி பதிவாகும்.
# அதானி

## புள்ளிவிபரங்கள்

2011 ஆம் ஆண்டின் இந்திய மக்கட் தொகை கணக்கெடுப்பின் படி அதானி நகரில் 63,625 மக்கள் வசிக்கின்றனர். இந் நகரம் அதன் அருகிலுள்ள இரு கிராமங்கள் உட்பட 15 கி.மீ <sup>2</sup> பரப்பளவைக் கொண்டுள்ளது. ஆண்கள் மக்கட் தொகையில் 51% வீதமும், பெண்கள் 49% வீதமும் உள்ளனர்.  
அதானி மக்களின் சராசரி கல்வியறிவு விகிதம் 74% ஆகும். இது தேசிய சராசரியை விட அதிகமாகும். ஆண்களின் கல்வியறிவு 69% வீதமாகவும், பெண்களின் கல்வியறிவு 79% வீதமாவும் காணப்படுகின்றது. மக்கட் தொகையில் 14% வீதமானோர் 6 வயதுக்குட்பட்டவர்கள் ஆவார்கள்.
# அதானி

## பொருளாதாரம்

### விவசாயம்

அதானியில் விவசாயமே முக்கிய தொழிலாகும். மொத்த மக்கட் தொகையில் 60% வீதமானோர் விவசாயத்தில் ஈடுபட்டுள்ளனர். கோதுமை , சூரியகாந்தி, கரும்பு , திராட்சை , நிலக்கடலை என்பன முக்கிய பயிர்களாகும். தக்காளி, கத்திரிக்காய், வெண்டிக்காய், கீரைகள், மிளகாய் போன்ற காய்கறிகளும் வளர்க்கப்படுகின்றன. மழைப்பொழிவு குறைவாக இருப்பதால் கிடைக்கக்கூடிய நீர் விநியோகத்திற்கு பம்ப்செட்டுகள் நடைமுறையில் உள்ளன. மேலும் முக்கிய வணிக பயிர் கரும்பாகும். அதானி கர்நாடகாவின் மிகப்பெரிய கரும்பு சாகுபடி தாலுகாக்களில் ஒன்றாகும். இப்பகுதியின் 70% வீதமான நிலம் வளமானதாகும். கிருஷ்ணா நதி மற்றும் அக்ரானி நதிக்கு அருகில் கரும்பு பயிரிடப்படுகிறது. கரும்பு தாலுகாவில் 1,50,000 ஏக்கருக்கு மேல் பயிரிடப்படுகிறது. அதானியில் உள்ள உயர் கிருஷ்ணா திட்டத்தின் கீழ் நீர்ப்பாசன வசதிகள் ஏற்படுத்தப்பட்டுள்ளன. இந்த திட்டத்தின் மூலம் கால்வாய்கள் கட்டப்பட்டன. இது கரும்பு மற்றும் திராட்சை சாகுபடிக்கு உதவியாக இருக்கின்றது.
# அதானி

## பொருளாதாரம்

### தொழிற்சாலைகள்

அதானி தாலுகாவில் சர்க்கரை தொழில், காலணி தொழிற்சாலைகள், இன்னும் பல தொழில்கள் மேற்கொள்ளப்படுகின்றன.
# அதானி

## பொருளாதாரம்

### தொழிற்சாலைகள்

#### காலணி தொழிற்சாலைகள்

அதானியில் தோற் காலணிகள் உற்பத்தி நடைபெறுகின்றது. பாரம்பரிய தோல் உற்பத்தி தொழிலாளர்கள் இதில் நிபுணத்துவம் பெற்றவர்கள். கிராம தொழில்துறை ஆணையம் "லிட்கர்" என்ற பெயரில் ஒரு காலணி உற்பத்தி மையத்தை நிறுவியது. இதனால் பாதணிகளின் உற்பத்தி அதிகரித்தது. நாட்டின் பிற பகுதிகளைச் சேர்ந்த வர்த்தகர்கள் அதானியிடமிருந்து தோல் பொருட்களை தங்கள் பகுதிகளில் விற்பனை செய்வதற்காக வாங்குகிறார்கள். ஸ்டேட் டிரேடிங் கார்ப்பரேஷன் மூலம் இங்கு உற்பத்தி செய்யப்படும் தோல் பொருட்கள் பல நாடுகளுக்கு ஏற்றுமதி செய்யப்படுகின்றன.
# அதானி

## பொருளாதாரம்

### தொழிற்சாலைகள்

#### சர்க்கரை தொழிற்சாலை

முன்பு அதானி தாலுகாவில் சர்க்கரை தொழிற்சாலை காணப்படவில்லை. அதனால் விவசாயிகள் கரும்பை மகாராஷ்டிராவுக்கு கொண்டு சென்றனர். அதானி தாலுகாவில் தொழிலை நிறுவ விவசாயிகள் கேட்டுக்கொண்டனர். பின்னர் இந்த தாலுகாவில் பல சர்க்கரை தொழிற்சாலைகள் தொடங்கப்பட்டன.  
அதானி தாலுகாவில் முதல் சர்க்கரைத் தொழில் உகாரில் உகர் சர்க்கரைகள் பிரைவேட் லிமிடெட் நிறுவனத்தால் நிறுவப்பட்டது. இங்கு 12,000 தொன்களுக்கு அதிகமாக சர்க்கரை உற்பத்தி செய்யப்படுகின்றது.
# அலுமினியம் குளோரோ ஐதரேட்டு

**அலுமினியம் குளோரோ ஐதரேட்டு** *(Aluminum chlorohydrate*) என்பது AlnCl(3n-m)(OH)m என்ற பொது மூலக்கூற்று வாய்ப்பாட்டால் விவரிக்கப்படும் அலுமினியம் உப்புகளின் ஒரு குழுவாகும். அலுமினியம் குளோரோ நீரேற்று என்றும் இதை அழைக்கலாம். அழகியலில் வாசனை நீக்கியாகவும் தண்ணீரை தூய்மையாக்கலில் உறை பொருளாகவும் இது பயன்படுத்தப்படுகிறது.  
நீர் சுத்திகரிப்பில், இந்த சேர்மம்அதன் உயர் மின்சுமை காரணமாக சில சந்தர்ப்பங்களில் விரும்பப்படுகிறது. அலுமினியம் சல்பேட்டு, அலுமினியம் குளோரைடு மற்றும் பல்வேறு வகையான பல்லலுமினியம் குளோரைடு, மற்றும் பல்லலுமினியம் குளோரிசல்பேட்டு போன்ற பிற அலுமினியம் உப்புகளை விட இடைநீக்கம் செய்யப்பட்ட பொருட்களை நிலைப்புத்தன்மையற்றும் தொங்கல் பொருள்களை அகற்றுவதில் மிகவும் பயனுள்ளதாகவும் செயல்படுகிறது. மேலே கூறப்பட்டுள்ள உப்புகளில் அலுமினியம் கட்டமைப்பு அலுமினியம் குளோரோ ஐதரேட்டைக்காட்டிலும் குறைவான நிகர மின்சுமையை விளைவிக்கிறது. மேலும், ஐதரோகுளோரிக் அமிலத்தின் உயர் நடுநிலையாக்கல் வீதம் அதிக அளவில் இருப்பதால் மற்ற அலுமினியம் மற்றும் இரும்பு உப்புகளுடன் ஒப்பிடும்போது சுத்திகரிக்கப்படும் நீரின் அமிலக்காரத்தன்மை அளவு மீது இது குறைந்த தாக்கத்தை ஏற்படுத்துகிறது.
# அலுமினியம் குளோரோ ஐதரேட்டு

## பயன்கள்

அலுமினியம் குளோரோ ஐதரேட்டு வணிக வாசனை நீக்கிகளில் அடங்கியுள்ள மிகவும் பொதுவான செயல்படும் உட் பொருட்களில் ஒன்றாகும் . Al2Cl(OH)5. என்ற சேர்மமே பொதுவாக பயன்படுத்தப்படும் ஒரு வாசனை நீக்கியாகும்.  
அலுமினியம் குளோரோ ஐதரேட்டு நீர் மற்றும் கழிவுநீர் சுத்திகரிக்கும் செயல் முறையில் கரைந்துள்ள கரிமச் சேர்மங்களையும் தொங்கல்களில் இருக்கும் கூழ்மத்துகள்களை அகற்றவும் பயன்படும் உறை பொருளாக பயன்படுகிறது.
# அலுமினியம் குளோரோ ஐதரேட்டு

## பாதுகாப்பு

ஒரு வாசனை நீக்கியாக அலுமினியம் குளோரோ ஐதரேட்டின் பயன்பாடு பாதுகாப்பானது என்று உணவு மற்றும் மருந்து நிர்வாகம் கருதுகிறது, மேலும் இது 25% அடர்த்தி அளவு வரை பயன்படுத்தவும் அனுமதிக்கப்படுகிறது
# அலுமினியம் குளோரோ ஐதரேட்டு

## அல்சைமர் நோய்

வாசனை நீக்கியின் நீண்ட கால பயன்பாடு மற்றும் வெளிப்பாடு மற்றும் அல்சைமர் நோய் ஆகியவற்றுக்கு இடையில் ஒரு மிகக் குறைவான தொடர்பை மட்டுமே ஆய்வுகள் கண்டறிந்துள்ளன. வாசனை நீக்கிகளில் பயன்படுத்தப்படும் அலுமினியம் முன்கூடிய முதுமை மற்றும் அல்சைமர் நோய்க்கு வழிவகுக்கிறது என்பதற்கும் போதுமான ஆதாரங்கள் இல்லை.
அல்சைமர் சங்கத்தின் மருத்துவ மற்றும் விஞ்ஞான உறவுகளின் மூத்த இணை இயக்குநர் ஈதர் எம் சினைடர் பின்வருமாறு கருத்து தெரிவித்துள்ளார்.. அலுமினியத்திற்கும் அல்சைமர் நோய்க்கும் இடையிலான இணைப்பு குறித்து பல்வேறு ஆய்வுகள் மேற்கொள்ளப்பட்டுள்ளன. எந்த ஆய்வு முடிவும் இவற்றுக்கு இடையில் இணைப்பு இருக்கிறது என்று தெரிவிக்கவில்லை.
# அலுமினியம் குளோரோ ஐதரேட்டு

## மார்பகப் புற்றுநோய்

அழகுசாதனப் பொருட்களில் பயன்படுத்தப்படும் இத்தகைய சில இரசாயனங்கள் மார்பக புற்றுநோயின் அபாயத்தை அதிகரிக்கின்றன என்பதற்கு எந்த ஆதாரமும் கிடைக்கவில்லை என கருவுறுதல் மற்றும் மகளிர் மருத்துவத்தின் பன்னாட்டு பத்திரிகை, தெரிவிக்கிறது. வாசனை நீக்கிகளைப் பயன்படுத்துவதால் புற்றுநோய் அபாயம் அதிகரிக்கிறது என்பதற்கு உறுதியான ஆதாரங்கள் எதுவும் இல்லை என்று அமெரிக்க புற்றுநோய் சங்கத்தின் இயக்குநர் டெட் எசு. கன்சுலர் கூறியுள்ளார். நுகர்வோர் பாதுகாப்புக்கான விஞ்ஞானக் குழு (எஸ்.சி.சி.எஸ்) தற்போது நச்சு கட்டமைப்பின் அபாயத்தை மதிப்பிடுவதற்காக தோல் ஊடுருவல் வழியாக அலுமினியம் குளோரோ ஐதரேட்டு உட்புகுந்து நச்சு உருவாக்குவதை ஆய்வு செய்ய ஒரு ஆய்வை வடிவமைத்து வருகிறது.
# அலுமினியம் குளோரோ ஐதரேட்டு

## கட்டமைப்பு

அலுமினியம் குளோரோ ஐதரேட்டு ஒரு கனிம பலபடிச் சேர்மம் என்ற சிறப்புடன் விவரிக்கப்படுகிறது, மேலும் இதை கட்டமைப்புரீதியாக வகைப்படுத்தப்படுவது கடினம். எனினும், இது போன்ற தொழில்நுட்பங்கள் கூழ்மகளிம ஊடுருவல் நிறமாலையியல் , எக்சு கதிர் படிகவியல் மற்றும் 27அலுமினியம் -அணுக்கரு காந்த ஒத்ததிர்வு போன்ற முறைகளில் நாசர் மற்றும் லேடன் உட்பட பல்வேறு குழுக்கள் ஆராய்ச்சி மேற்கொண்டு வருகின்றன. வருகின்றன. அலுமினியம் குளோரோ ஐதரேட்டின் உட்பொருள் அலுமினியம் 13 அலகுகளை அடிப்படையாகக் கொண்டு கெக்கின் அயனி அமைப்பில் உள்ளது என்றும் இந்த அடிப்படை அலகு சிக்கலான மாற்றங்களுக்கு உட்பட்டு பெரிய பல்-அலுமினிய அணைவுகளை உருவாக்குகிறது என்பதையும் நிருபிக்கவே இந்த ஆய்வுகள் முயல்கின்றன.
# அலுமினியம் குளோரோ ஐதரேட்டு

## தயாரிப்பு

அலுமினியத்தை ஐதரோகுளோரிக் அமிலத்துடன் வினைபுரியச் செய்வதன் மூலம் அலுமினியம் குளோரோ ஐதரேட்டை வணிக ரீதியாக தயாரிக்க முடியும். அலுமினியம் உலோகம், அலுமினா டிரை ஐதரேட்டு , அலுமினியம் குளோரைடு, அலுமினியம் சல்பேட்டு மற்றும் இவற்றின் சேர்க்கைகள் உட்பட பல அலுமினியம் கொண்ட மூலப்பொருட்களை இதற்காகப் பயன்படுத்தலாம். விளையும் தயாரிப்புகளில் சோடியம் / கால்சியம் / மெக்னீசியம் குளோரைடு அல்லது சல்பேட்டு போன்ற துணை விளை பொருட்களும் கலந்து இருக்கலாம்.
ஐதரோ குளோரிக் அமிலத்துடன் அலுமினிய, உலோகம் வினைபுரியும்போது உருவாகும் ஐதரசன் வாயு வெடி விபத்துக்கு வாய்ப்பிருப்பதால் இம்முறை அதிகமாக பயன்படுத்தப்படுவதில்லை. மாறாக மிகவும் பொதுவான தொழில்துறை தயாரிப்பு முறையில் அலுமினியம் குளோரோ ஐதரேட்டு கரைசல் தயாரிக்கப்படுகிறது. இதற்காக அலுமினியம் ஐதராக்சைடுடன் ஐதரோகுளோரிக் அமிலம் வினைபுரியச் செய்யப்பட்டு இக்கரைசல் தயாரிக்கப்படுகிறது.
# உட்லேண்ட்ஸ், சிங்கப்பூர்

**உட்லேண்ட்ஸ்** என்பது சிங்கப்பூரின் வடக்கு பிராந்தியத்தில் அமைந்துள்ள ஒரு திட்டமிடல் பகுதி மற்றும் குடியிருப்பு நகரம் ஆகும். இந்த நகரம் மலேசியாவின் ஜொகூர் பாரு நகரத்துடன், ஜொகூர்-சிங்கப்பூர் காஸ்வே நெடுஞ்சாலைப்பாலம் வழியாக இணைக்கப்பட்டுள்ளது. இது வடக்கு பிராந்தியத்திற்கான பிராந்திய மையமாகும் .  
உட்லண்ட்ஸ் திட்டமிடல் பகுதியின் எல்லைகளாக கிழக்கே செம்பவாங், தெற்கே மண்டாய், மேற்கே சுங்கெய் காடுட் மற்றும் வடக்கே ஜொகூர் பாரு ஆகியவை அமைந்துள்ளன. உட்லேண்ட்ஸ் புது நகர் பகுதி உட்லேண்ட்ஸ் திட்டமிடல் பகுதிக்குள் அமைந்துள்ளது.
# உட்லேண்ட்ஸ், சிங்கப்பூர்

## வரலாறு

நவீன உட்லேண்ட்ஸ் நகர் அடங்கிய பகுதி 1923 ஆம் ஆண்டில் ஜொகூர்-சிங்கப்பூர் காஸ்வே திறக்கப்பட்டதற்கு சாட்சியாக இருந்தது. ஆரம்பகால உட்லேண்ட்ஸ் பகுதியானது கிராமங்கள் மற்றும் சதுப்பு நிலங்களை உள்ளடக்கியது, அங்கு குடியிருந்தவர்கள் பெரும்பாலும் மார்சிலிங் பகுதியில் பகுதி நேர கடைக்காரர்கள் மற்றும் காய்கறி விவசாயிகளாக வாழ்ந்தனர். அதே நேரத்தில் இரப்பர் தோட்டங்கள் மற்றும் கோழிப்பண்ணைகள் நவீன அட்மிரால்டி அமைந்துள்ள ஜலன் உலு செம்பவாங்கின் நிலப்பரப்பைக் கொண்டுள்ளன. சிங்கப்பூர் வீடமைப்பு வளர்ச்சிக் கழகத்தின் முதல் குடியிருப்புகள் 1972 ஆம் ஆண்டிலிருந்து மார்சிலிங்கின் வடக்கு பகுதியில் கட்டப்பட்டன, உட்லேண்ட்ஸ் மத்திய சாலையில் அமைந்துள்ள உட்லேண்ட்ஸ் பேருந்து நிலையம் 1980ஆம் ஆண்டில் கட்டப்பட்டது.  
1988ஆம் ஆண்டிற்கு முன்னர், உட்லேண்ட்ஸ் புக்கிட் பாஞ்சாங் தனித்தொகுதி மற்றும் செம்பவாங் தனித்தொகுதி என பிரிக்கப்பட்டு வந்தது. பின்னர் இது வளர்ச்சியின் பொருட்டு 1991 இல் செம்பவாங் குழுத்தொகுதி உடன் இணைக்கப்பட்டது.  
உட்லேண்ட்ஸின் வளர்ச்சி 1981 இல் தொடங்கியது. இது 1985 ஆம் ஆண்டில் நிறைவடைந்த சிங்கப்பூர் வீடமைப்பு வளர்ச்சிக் கழக நெய்பர்ஹூட் 1 (மார்சிலிங் தோட்டத்திற்குப் பின்னால் உள்ள) என்ற பெயரிலான அடுக்ககங்கள் கட்டப்பட்டதையும் உள்ளடக்கியது; 1987ஆம் ஆண்டில் நெய்பர்ஹூட் 8 அடுக்ககமும் 1989 ஆம் ஆண்டில் நெய்பர்ஹூட் 3 அடுக்ககமும் நிறைவடைந்தது, சிங்கப்பூர் வீடமைப்பு வளர்ச்சிக் கழகத்தின் அடுக்ககங்களின் செறிவு காரணமாக, குடியிருப்புகளானது எண் முறையுடன் ஆங்கில எழுத்துக்களையும் சேர்ந்த முறை உருவாக்கப்பட்டது. அட்மிரால்டியில் 1996 ஆம் ஆண்டில் 6எக்சுஎக்சு தொகுதியும், 1997ஆம் ஆண்டில் 7எக்சுஎக்சு தொகுதியும் கட்டி முடிக்கப்பட்டன. இன்னோவாவின் விரிவாக்கம் 1998 ஆம் ஆண்டில் தொடங்கி 2002 ஆம் ஆண்டில் நிறைவடைந்தது, இது தொகுதி 5எக்சுஎக்சு தொகுதியையும் கொண்டுள்ளது. உட்லேண்ட்ஸ் கிழக்கின் விரிவாக்கம் 1999 ஆம் ஆண்டில் தொடங்கி 2004 ஆம் ஆண்டில் நிறைவடைந்தது.  
ஜலான் உலு செம்பவாங் என்பது கம்போங் சாலையாகும், இது உட்லேண்ட்ஸ் நியூ டவுன் மற்றும் செம்பவாங் ஏர்பேஸின் சில பகுதிகளையும் குறுக்கே செல்கிறது. உட்லேண்ட்ஸ் புது நகரம், கம்பாஸ் அவென்யூ, செம்பவாங் ஏர்பேஸ் மற்றும் செலட்டார் அதிவேக நெடுஞ்சாலை ஆகியவற்றின் விரிவாக்கத்தால் ஜூன் 1992 முதல் ஜலான் உலு செம்பவாங் அகற்றப்பட்டது. கம்போங் 1996 ஆம் ஆண்டிற்குள் அழிக்கப்பட்டது, அது ஒரு இராணுவ பயிற்சி மைதானமாக மாற்றப்பட்டது.
# உட்லேண்ட்ஸ், சிங்கப்பூர்

## நெய்பர்ஹுட் அடுக்ககங்களின் தளவமைப்பு

நகரத்தில் மூன்று தொகுதிகள் உள்ளன. உட்லேண்ட்சின் உள்ளே ஒன்பது நெய்பர்ஹுட் அடுக்ககங்கள் (N1 முதல் N9 வரை) அமைந்திருந்தன. முதன்மையாக உட்லேண்ட்ஸ், மார்சிலிங், உட்ரோவ் மற்றும் அட்மிரால்டி ஆகியவற்றின் கொண்டுள்ளன . உட்லேண்ட்ஸ் சதுக்கம் நகர மையமாக செயல்படுகிறது, அருகிலுள்ள சுற்றுப்புற மையங்களும் பலவிதமான வணிக நடவடிக்கைகளை வழங்குகின்றன. கம்பங் அட்மிரால்டி உள்ளிட்ட ஒருங்கிணைந்த வளர்ச்சித் திட்டங்கள் அதிகாரப்பூர்வமாக ஏப்ரல் 2014 இல் தொடங்கப்பட்டன.
# துன்செலி மாகாணம்

**துன்செலி மாகாணம்** (*Tunceli Province* குர்மஞ்ச் மொழி : parêzgeha Dêrsimê, ), முன்னர் **டெர்சிம் மாகாணம்**, என அழைக்கப்பட்டது, துருக்கியின் கிழக்கு அனடோலியா பகுதியில் அமைந்துள்ள ஒரு மாகாணம் ஆகும். இதன் மக்கள் தொகையில் பெரும்பாலும் அலெவி ஜாசாஸ் ( குர்து மக்கள் மற்றும் ஜாசா பேசும் குர்துகள்) போன்றவர்களை உள்ளடக்கியதாக உள்ளது. இந்த மாகாணத்திற்கு முதலில் *டெர்சிம்* *மாகாணம்* ( *டெர்சிம் விலாயெட்டி* ) என்று பெயரிடப்பட்டது. பின்னர் இது ஒரு மாவட்டமாக ( *டெர்சிம் கசாஸ்* ) தரமிறக்கப்பட்டு 1926 இல் *எலாஸ்* மாகாணத்துடன் இணைக்கப்பட்டது. இது இறுதியாக 1936 சனவரி 4 இல் *துன்செலி மாகாணமாக " துன்செலி மாகாணத்தின் நிர்வாகச் சட்டம்" ( துன்செலி விலாயெட்டினின் ஆடரேசி ஹக்கந்தா கனூன் )* 1935 திசம்பர் 25 இல் எண் 2884, என்பதன்படி மாற்றப்பட்டது. ஆனால் சிலர் இப்பகுதியை அதன் அசல் பெயரால் ( டெர்சிம் மாகாணம் ) அழைக்கிறார்கள். மாகாண தலைநகரான கலனின் என்ற பெயர் பின்னர் அதிகாரப்பூர்வமாக துன்செலி என மாற்றப்பட்டது.  
இதன் அண்டை மாகாணங்களாக வடக்கு மற்றும் மேற்கில் எர்சின்கான் மாகாணம், தெற்கே எலாசே மாகாணம், கிழக்கே பிங்கல் மாகாணம் ஆகியவை உள்ளன. இந்த மாகாணம் பரப்பவு கொண்டதாகவும் மற்றும் 76,699 மக்கள் தொகையைக் கொண்டதாகவும் உள்ளது. இது துருக்கியின் அனைத்து மாகாணங்களையும்விட மிகக் குறைந்த மக்கள் அடர்த்தியைக் கொண்டுள்ளது. இங்கு உள்ள மக்கள் அடர்தியானது வெறும் 9.8 மக்கள் / கிமீ <sup>2 ஆகும்</sup> . மக்கள் தொகையில் பெரும்பான்மையானவர்களாக ஜாசா . சாமன் பள்ளிவாசல், எல்டி ஹதுன் பள்ளிவாசல் மற்றும், அதை ஒட்டிய கல்லறை, மஸ்கர்ட் கோட்டை உள்ளிட்ட கோட்டையகங்கள், பெர்டெக் கோட்டை, டெருன்-ஐ ஹிசார் கோடயகம், மற்றும் குறிப்பாக இயற்கை காட்சிகள், குறிப்பாக முன்சூர் பள்ளத்தாக்கு தேசிய பூங்காவில் உள்ள, துருக்கியின் மிகப்பெரிய தேசிய பூங்கா போன்றவை பயணிகளைக் கவரக்கூடியவை ஆகும்.
# துன்செலி மாகாணம்

## நிலவியல்

துன்செலி உள்ள பகுதியானது சம அட்சரேகை மற்றும் தீர்க்கரேகைகளின் வடகிழக்கு கோட்டு செல்லக்கூடிய பகுதியில் உள்ளது.
# துன்செலி மாகாணம்

## மாவட்டங்கள்

துன்செலி மாகாணம் எட்டு மாவட்டங்களாக பிரிக்கப்பட்டுள்ளது.  
துன்செலி ஒரு தனித்துவமான மாகாணம் என்றாலும், இது 1947 வரைஎலாஸிலிருந்து நிர்வகிக்கப்பட்டது.
# துன்செலி மாகாணம்

## கல்வி

துன்செலியின் மக்கள்தொகையில் தொண்ணூற்றெட்டு சதவிகிதத்தினர் குறைந்தபட்சம் தொடக்கப் பள்ளிக் கல்வியைக் கொண்டிருள்ளனர். இது துருக்கியில் உள்ள மாவட்டத்திற்கான கல்வியறிவின் மிக உயர்ந்த விகிதங்களில் ஒன்றாகும். 1979/1980 ஆம் ஆண்டில், துன்செலி பல்கலைக்கழகங்களில் அதிக எண்ணிக்கையிலான மாணவர்களையும், அதிகப்படியான மாணவர் சேர்க்கையையும் கொண்டிருந்தது. இந்நிலையானது இங்கிருந்த ஒரே உயர்கல்வி பள்ளி மூடப்பட்டு இராணுவ தளமாக மாற்றப்படும் வரை நீடித்தது.  
துன்செலி பல்கலைக்கழகம் 2008 மே 22 அன்று நிறுவப்பட்டது. இப்பல்கலைக் கழகத்தில் சர்வதேச உறவுகள், பொருளியல், சுற்றுச்சூழல் பாதுகாப்பு பொறியியல், தொழில்துறை பொறியியல், மின்னணு பொறியியல், கணினி பொறியியல் மற்றும் இயந்திர பொறியியல் ஆகிய துறைகளைக் கொண்டுள்ளது.
# அலுமினியம் நைட்ரைடு

**அலுமினியம் நைட்ரைடு** *(Aluminium nitride)* என்பது AlN என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இதை அலுமினியம் நைத்திரைடு என்றும் அழைக்கலாம். இது 285 வாட்டு/மீ.கெல்வின் என்ற மிக அதிக வெப்பக் கடத்துத்திறன் கொண்ட மின் காப்பு சேர்மமாகும். உர்ட்சைட்டு கனிம நிலையில் ~6 எலக்ட்ரான் வோல்ட்டு ஆற்றல் இடைவெளியை அறை வெப்பநிலையில் இச்சேர்மம் கொண்டுள்ளது. ஆழ்ந்த புற ஊதா அலைவரிசையில் ஒளிமின்னணுவியல் பயன்பாட்டையும் இச்சேர்மம் பெற்றுள்ளது.
# அலுமினியம் நைட்ரைடு

## வரலாறும் இயற்பியல் பண்புகளும்

அலுமினியம் நைட்ரைடு முதன் முதலில் 1877 ஆம் ஆண்டு தயாரிக்கப்பட்டது.  
தூய்மையான கலப்பு செய்யப்படாத நிலையில் அலுமினியம் நைட்ரைடின் மின் கடத்துத் திறன் 10−11-10−13 Ω−1⋅செ.மீ−1 ஆகும். கலப்பு செய்யப்பட்டால் இத்திறன் 10−5-10−6 Ω−1⋅செ.மீ−1 என்ற அளவுக்கு உயர்கிறது .  
அலுமினியம் நைட்ரைடு அதிக வெப்ப கடத்துத்திறனைக் கொண்டுள்ளது, குறிப்பாக பல்படிக பீங்கான் மின்சாரம் காக்கும் பொருளுக்கு (70–210 வாட்டு / (மீட்டர் • கெல்வின்) என்ற அளவும் ஒற்றை படிகங்களுக்கு 285 வாட்டு / (மீட்டர் • கெல்வின்) வரையும் கடத்துத் திறனாகக் கொண்டுள்ளது .
# அலுமினியம் நைட்ரைடு

## நிலைப்புத்தன்மை

அலுமினியம் நைட்ரைடு மந்த வளிமண்டலத்தில் உயர் வெப்பநிலையில் வெப்பநிலையில் நிலைப்புத்தன்மையுடன் காணப்படுகிறது. சுமார் 2200 பாகை செல்சியசு வெப்பநிலையில் இது உருகும். ° வெற்றிடத்தில், அலுமினியம் நைட்ரைடு 1800 பாகை செல்சியசு வெப்பநிலையில் சிதைகிறது. காற்றில், மேற்பரப்பு ஆக்சிஜனேற்றம் 700 பாகை செல்சியசு வெப்பநிலைக்கு மேல் நிகழ்கிறது அறை வெப்பநிலையில் கூட, மேற்பரப்பு ஆக்சைடு அடுக்குகள் 5-10 நானோமீட்டர் தடிமன் அளவுக்கு ஆக்சிசனேற்றம் அடைவது கண்டறியப்பட்டுள்ளது. இந்த ஆக்சைடு அடுக்கு 1370 பாகை செல்சியசு வெப்பநிலை வரையில் இவ்வேதிப் பொருளைப் பாதுகாக்கிறது. இந்த வெப்பநிலைக்கு மேலே ஆக்சிசனேற்றம் மொத்தமாக ஏற்படுகிறது. அலுமினியம் நைட்ரைடு ஐதரசன் மற்றும் கார்பன் டை ஆக்சைடு வளிமண்ட சூழலில் 980 பாகை செல்சியசு வெப்பநிலை வரை நிலையானதாக உள்ளது .
சிறுமணி எல்லையிடை தாக்குதல் காரணமாக அலுமினியம் நைட்ரைடு மெதுவாக கனிம அமிலங்களில் கரைகிறது. வலிமையான காரங்களில் அலுமினியம் நைட்ரைடு மணிகள் மீது நிகழும் தாக்குதலால் கரைகிறது. மேலும் இது நீரில் மெல்ல நீராற்பகுப்பு அடைகிறது.  
அலுமினியம் நைட்ரைடு குளோரின் அயனி அடிப்படையிலான உலோக வேலைப்பாட்டு வினைக்கு வடிவமைக்க முடியும் .
# அலுமினியம் நைட்ரைடு

## பெருமளவு உற்பத்தி

வாயு நைட்ரசன் அல்லது அமோனியா முன்னிலையில் அலுமினியம் ஆக்சைடை நேரடியான கார்போவெப்ப ஒடுக்கம் செய்து அலுமினியம் நைட்ரைடு தயாரிக்கப்படுகிறது. அலுமினியத்தை நேரடியான நைட்ரைடாக்கம் செய்தும் இதை தயாரிக்கலாம். அடர்த்தியான தொழில்நுட்ப தரத்துடன் அலுமினியம் நைட்ரைடை உற்பத்தி செய்ய Y 2 O 3 அல்லது CaO போன்ற உருகவைத்து நீர்மமாக்காமல் திண்மமாக்கும் துணைக்கருவிகள் மற்றும் சூடான அழுத்தல் ஆகியவற்றின் பயன்பாடு தேவைப்படுகிறது.
# அலுமினியம் நைட்ரைடு

## பயன்பாடுகள்

ஆக்டைபடல வளர்ச்சி மூலம் வளரும் மெல்லிய படிக அலுமினியநைட்ரைடு மேற்பரப்பு ஒலியலை உணரிகளாகப் பயன்படுத்தப்படுகிறது. அலுமினியநைட்ரைடுகளின் அழுத்த மின் பண்புகள். வானொலி அலைவரிசை வடிகட்டியாகப் பாயன்படுவது ஆகும், இது அலை பேசிகளில் பரவலாகப் பயன்படுத்தப்படுகிறது. ஒரு மெல்லியப் படல மொத்த ஒலி அதிர்வு உருவாக்கியாகவும் இது பயன்படுத்தப்படுகிறது . இரண்டு உலோக அடுக்குகளுக்கு இடையில் அலுமினியம் நைட்ரைடு ஒரு நுண்மின்னணு இயந்திர திட்ட சாதனமாகவும் பயன்படுத்தப்படுகிறது .  
அழுத்த மின், நுண்மின்னணு மீயொலி ஆற்றல் மாற்றியாகவும் அலுமினியம் நைட்ரைடு பயன்படுத்தப்படுகிறது, அவை மீயொலியை வெளியிடுகின்றன மற்றும் பெறுகின்றன. மேலும் இவை ஒரு மீட்டர் தூரத்திற்கு மேல் காற்றின் வரம்பைக் கண்டறியவும் பயன்படுத்தப்படுகிறது .  
அலுமினா மற்றும் பெரிலியம் ஆக்சைடு போன்ற மின்னணு பயன்பாடுகளில் அலுமினியம் நைட்ரைடைப் பயன்படுத்த உலோகம் பூசும் முறைகள் உள்ளன. அலுமினியம் நைட்ரைடு நானோகுழாய்கள் நச்சு வாயுக்களுக்கான இரசாயன உணரிகளாக பரிந்துரைக்கப்பட்டுள்ளன .  
அலுமினியம் நைட்ரைடைப் பயன்படுத்தி ஒளி உமிழும் டையோடுகளை உருவாக்க ஆராய்ச்சிகள் நடைபெற்று வருகின்றன.. அலுமினியம் நைட்ரைடின் பயன்பாடுகளில் கீழ்கண்டவையும் அடங்கும்:  
•ஒளி மின்னணுவியல் ,
•ஒளியியல் சேமிப்பு ஊடகம்,
•எலக்ட்ரானிக் அடி மூலக்கூறுகள், அதிக வெப்ப கடத்துத்திறன் அவசியமான சிப் கடத்திகள் ,
•இராணுவ பயன்பாடுகள்,
•காலியம் ஆர்சனைட்டின் படிகங்களை வளர்ப்பதற்கான ஓர் உலை ,
•எஃகு மற்றும் குறைக்கடத்தி உற்பத்தி.
# அலுமினியம்(I) ஆக்சைடு

**அலுமினியம்(I) ஆக்சைடு** *(Aluminium(I) oxide)* என்பது Al<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அலுமினியம் மற்றும் ஆக்சிசன் தனிமங்கள் சேர்ந்து இச்சேர்மம் உருவாகிறது. நிலைப்புத்தன்மை கொண்ட அலுமினியம் ஆக்சைடான Al2O3 உடன் தனிமநிலை சிலிக்கானை 1800 பாகை செல்சியசு வெப்பநிலையில் வெற்றிடத்தில் சூடாக்கினால் அலுமினியம்(I) ஆக்சைடு உருவாகிறது.